**Fenntartható városfejlesztési stratégiák támogatása**

**kódszám: VMOP-1.4.1-21**

* A megyei önkormányzat által kijelölt városi jogállású településeknek Integrált Településfejlesztési Stratégiák (továbbiakban: ITS) megvalósítására - mely hozzájárul a fenntartható városfejlesztés stratégiájához - vissza nem térítendő támogatása, a rendelkezésre álló forrás erejéig.
* Városi jogállású települési önkormányzat, helyi önkormányzati hivatal, nonprofit gazdasági társaság/szervezet (100%-os helyi önkormányzati részesedéssel) nyújthat be támogatási kérelmet.

**Támogatott tevékenység**:

* Az ITS elkészítése az Irányító Hatóság, azaz a Regionális Fejlesztési Operatív Programok Irányító Hatósága (továbbiakban: IH) által megadott módszertan szerint, valamint annak végrehajtása.
* A benyújtott ITS elfogadásával a város jogosulttá válik az ITS-ben tervezett és a Versenyképes Magyarország Operatív Programhoz (továbbiakban: VMOP) illeszkedő fejlesztései megvalósítására a stratégiában elfogadásra kerülő forráskeret összegéig.
* Elszámolható költség: Átfogó menedzsment és kommunikációs költségek a stratégia végrehajtását illetően, integrált településfejlesztési stratégia elkészítése/felülvizsgálata.

**IH a támogató döntés alapján a várossal:**

* együttműködési megállapodást köt az ITS megvalósítására felhasználható keretösszegre;
* támogatási szerződést köt az ITS VMOP-hoz illeszkedő fejlesztéseinek végrehajtásához szükséges projektmenedzsment történő illeszkedés érdekében, valamint a stratégiához illeszkedő egyes beruházási projektjeinek előkészítési tevékenységeire.

**Rendelkezésre álló forrás összege**: országos szinten legfeljebb 440 Mrd Ft, támogatott támogatási kérelmek várható száma 100 db.

**Kötelezően megvalósítandó önállóan támogatható tevékenységek**:

* az ITS elkészítése az IH által megadott módszertan szerint;
* a megvalósításra kiválasztott ITS végrehajtása.

**Kötelezően megvalósítandó önállóan nem támogatható tevékenységek**:

* az ITS végrehajtásához kapcsolódó projektmenedzsment tevékenységek biztosítása, projektmenedzsment költség határa max. 2,5% -a az összes elszámolható költségre tekintve;
* nyilvánosság biztosítása.

**Választható, önállóan nem támogatható tevékenységek**:

* ITS-t alátámasztó elemzések, tanulmányok készítése;
* partnerségi egyeztetés, hálózatépítés;
* jövedelemtermelő projektek esetében üzleti terv készítése;
* energetikai felmérés;
* digitális alkalmazások megvalósíthatóságára irányuló elemzések;
* stratégiában tervezésre kerülő és programhoz illeszkedő projektek előkészítése a felhívásban meghatározott mértékig.

**Műszaki és szakmai elvárások**:

* Az ITS-t a Felhívás mellékleteként megjelent módszertani útmutató alapján kell elkészíteni.
* Az elkészült ITS-nek rendelkeznie kell a képviselőtestület/közgyűlés jóváhagyásával /Az erről szóló határozat benyújtása az IH-hoz legkésőbb a pályázat terhére megvalósuló első beruházás támogatási szerződésének megkötéséig szükséges./.
* A stratégia teljes tervezéssel készül, tartalmaznia kell valamennyi akciót, melyet a város középtávon megvalósítani tervez a stratégia által; valamint szükséges leszűkíteni a VMOP forrásainak terhére megvalósítani tervezett beruházások körét, azok indiaktív keretösszegének, a várható számszerűsített eredmények, valamint a finanszírozó alap megjelölésével. A beruházások VMOP-hoz való illeszkedése, valamint a tervezett költségük összegének egyezősége a megye által a város számára meghatározott összeggel az értékelés során vizsgálatra kerül.
* A támogatás feltétele, hogy a városnak számszerűsített vállalásokat is szükséges tennie a VMOP indikátorai vonatkozásában, mivel beruházásaival hozzá kell járulniuk a megyei integrált területi programok és a VMOP céljának teljesítéséhez!

**Integrált Településfejlesztési Stratégia végrehajtásához szükséges**:

* Az ITS végrehajtásához kapcsolódó projektmenedzsment feladatok ellátására az önkormányzat vagy olyan gazdasági társaság jogosult, melyben a helyi önkormányzat 100%-os tulajdoni részesedéssel rendelkezik.
* Az ITS keretében a VMOP forrásai terhére megvalósításra kerülő beruházások esetében projektmenedzsment, kommunikációs és rezsi költség nem igényelhető, mivel ezeket a költségekre jelen technikai projekt terhére szükséges tervezni.
* Lehetőség nyílik a helyi felhívások megjelenítésére is a helyi célcsoportok (pl.: egyházak, civil szervezetek) támogatása érdekében. Ebben az esetben az ITS-ben szükséges megjeleníteni a város által megjelenítésére szánt helyi felhívások körét, javaslatait: cél, célcsoport(ok), tartalom, forrásallokáció meghatározásával. A helyi felhívásra beérkező helyi támogatási kérelmek kiválasztásában a stratégiakészítésére kijelölt város vesz részt.

**Horizontális szempontok:**

* A támogatást igénylő önkormányzatnak igazolnia kell a helyi esélyegyenlőségi program meglétét.
* Ha a támogatást igénylő 50 főnél több személyt foglalkoztató költségvetési szerv, az igénylőnek igazolnia kell az esélyegyenlőségi terv meglétét.

**Mérföldkövek**:

* A projekt megvalósítása során legalább 4 db, legfeljebb 6 db mérföldkövet kell tervezni, de a mérföldkövek átcsoportosíthatóak, összevonhatóak.
* Ha a projekt 1 évnél hosszabb 2 mérföldkövet kell tervezni, legfeljebb 6 mérföldkő tervezhető.

**Közbeszerzési kötelezettség**: ITS tervezése és végrehajtása keretében megvalósítandó beszerzések tekintetében az Általános Útmutató Felhívásokhoz c. dokumentum szerint.

**ITS végrehajtására rendelkezésre álló időtartam:** A benyújtott támogatásra került ITS megvalósítására legfeljebb 84 hónap, azaz 7 év áll rendelkezésre. A felmerülő költségek elszámolhatóságának kezdete 2021.01.01.

**Fenntartási kötelezettség**: A projekt megvalósítás befejezésétől számított 5 évig.

**Önerő:** A projekt nem elszámolható költségeit önerőből kell fedezni.

**Finanszírozás**:

* Maximálisan elszámolható összköltség: 10 millió Ft az ITS elkészítésére, módosítására, kiegészítésére.
* Igényelhető vissza nem térítendő támogatás összege: minimum 1 millió Ft, a támogatás maximális mértéke az összes elszámolható költség 100%-a.
* Maximálisan igényelhető forrás a VMOP forráskeretének projektmenedzsmentre maximum a 2,5%-a, tájékoztatás és nyilvánosság biztosítására maximum 0,5%-a, általános költségek (rezsire) maximum 1%.

**Tervezhető és elszámolható költségek:**

1. Projektelőkészítés költségei:

* ITS készítés
* Előzetes tanulmányok, engedélyezési dokumentumok költsége
* Közbeszerzés költsége
* Egyéb projektelőkészítéshez kapcsolódó költség

1. Szakmai megvalósításhoz kapcsolódó szolgáltatások költségei (kötelezően előírt nyilvánosság biztosításának költsége)
2. Szakmai megvalósításban közreműködő munkatársak költségei
3. Projektmenedzsment költség

* Projektmenedzsment személyi jellegű ráfordítása Projektmenedzsmenthez kapcsolódó útiköltség, kiküldetési költség
* Prjoektmenedzsmenthez igénybe vett szakértői szolgáltatás díja
* Egyéb projektmenedzsment költség

1. Általános (rezsi) költség
2. Adók, közterhek (kivéve le nem vonható áfa)

**Egyszerűsített elszámolási mód alkalmazása**:

|  |  |  |
| --- | --- | --- |
| **Költségtípus** | **Elszámolható mérték az összes elszámolható költség arányában** | **Elszámolhatóság feltétele** |
| **Közbeszerzés** | 1% | Legalább egy, nemzeti közbeszerzési értékhatárt elérő, a projekt célját szolgáló közbeszerzés sikeres lebonyolítását igazoló dokumentum (tájékoztató az eljárás eredményéről) benyújtása. |
| **Tájékoztatás, nyilvánosság biztosítás** | 0,5% | Az építési napló benyújtása, amelyből látszik a műszaki ellenőr összes bejegyzése. |
| **Projektmenedzsment** | 2,5% | A kifizetési igénylés benyújtásával egy időben a kifizetési igénylés részenként számolható el. |

* Egyszerűsített elszámolási mód 200 millió Ft elszámolható összköltséget nem meghaladó projektek esetében alkalmazandó, százalékos átalány alkalmazása szükséges a fenti költségtípusok esetében.
* Egyszerűsített elszámolási módok esetében a költségek felmerülését a kedvezményezettnek nem kell alátámasztania háttérdokumentumokkal, és a piaci árnak való megfelelést sem kell vizsgálni.

**Elszámolhatóság további feltételei**:

* Projekt elszámolhatóság kezdete: 2021.01.01. vége: 2027.06.30.
* Költségszámítás alapjául szolgáló egységárak nem haladhatják meg a szokásos piaci árat, valamint az egyszerűsített elszámolási mód esetén százalékos átalányt a fent nevezett költségtípusok esetén.
* Piaci ár igazolása:
* közbeszerzési eljárás alapján kötött szerződés esetében: a közbeszerzés dokumentációjával.
* közbeszerzési kötelezettség hiányában, vagy közbeszerzési értékhatárt el nem érő beszerzések esetében: legalább 3, egymástól és a támogatást igénylő/kedvezményezettől független ajánlattevőtől származó, azonos tárgyú, összehasonlítható, érvényes, írásos árajánlat.
* in house beszerzés esetén: piaci ár a nem független árajánlat mellett, 3 egymástól és a támogatást igénylő/kedvezményezettől független ajánlattevőtől származó, azonos tárgyú, összehasonlítható, érvényes, írásos árajánlat.
* Minden releváns költségvetési tétel esetében legalább 3 részletes árajánlatot szükséges benyújtani, míg közbeszerzéshez kapcsolódó költség esetén elegendő 1 indiaktív árajánlat, vagy építési tevékenység esetében tervezői költségbecslés benyújtása minden releváns költségvetési tétel esetében.
* Ha az elszámolható összköltség nem haladja meg a 100.000,- Ft-ot a támogatást igénylőnek nem szükséges a piaci ár alátámasztása.
* Az árajánlatkéréseket és az ajánlatok beérkezését megfelelően dokumentálni szükséges (postai feladás bélyegzője/faxjelentés/érkeztetés/iktatás). Az alátámasztó dokumentumok (árajánlatok, kimutatások) nem lehetnek a közbeszerzés vagy beszerzés eredményeként megkötött szerződés aláírásához képest 6 hónapnál régebbiek.

**Elszámolható költségek mértékére, arányára vonatkozó elvárások**

|  |  |
| --- | --- |
| **Költségtípus** | **Mértéke az összes elszámolható költségre vetítve (%)** |
| **Projekt előkészítés, tervezés (kivéve közbeszerzési eljárások lefolytatásának költsége)** | 10 millió Ft |
| **Közbeszerzési eljárások lefolytatása** | 1% |
| **Projektmenedzsment** | az ITS VMOP keretében támogatható tartalmának max. 2,5%-a |
| **Tájékoztatás, nyilvánosság biztosítás** | az ITS VMOP keretében támogatható tartalmának max 0,5 %-a |
| **Általános költségek (rezsi)** | az ITS VMOP keretében támogatható tartalmának max. 1%-a |